O‘zbekiston Notarial palatasi tashkil etildi

28 dekabr kuni O‘zbekiston Notarial palatasining ta’sis Konferensiyasi o‘tkazildi, deya xabar qildi Adliya vazirligi Jamoatchilik bilan aloqalar bo‘limi. Mazkur Konferensiya qaroriga asosan O‘zbekiston Notarial palatasi tashkil etildi hamda Notarial palataning Ustavi tasdiqlandi.
Shu bilan birgalikda, Ushbu konferensiyada Notarial palataga kirish va a’zolik badali miqdorini tasdiqlash, notariuslarning kasb etika qoidalarini tasdiqlash, Notarial palataning Boshqaruvi a’zolarini, Taftish komissiyasi hamda Notarial palata raisini saylash masalari ham kun tartibiga qo‘yildi.
Shunga ko‘ra, delegatlar tomonidan bir ovoz bilan 14 nafardan iborat bo‘lgan Boshqaruv a’zolari va Taftish komissiyasi saylandi. Shuningdek, palata raisi lavozimiga shu kunga qadar Samarqand shahar 8-son davlat notarial idorasida notarius lavozimida ishlab kelgan Ashurov Dilshod Rustamovich rais etib saylandi.

Mazkur ta’sis Konferensiyasida bir ovozdan tasdiqlangan O‘zbekiston Notarial palatasining Ustaviga muvofiq, quyidagilar Notarial palataning vazifalari etib belgilandi:
Notarial palata qonun hujjatlariga muvofiq boshqa vazifalarni ham amalga oshirishi mumkin.
Ma’lumot o‘rnida bildiriladiki, O‘zbekiston prezidentining «O‘zbekiston Respublikasida notariat tizimini tubdan isloh qilish chora-tadbirlari to‘g‘risida"gi 2019 yil 9 sentyabrdagi Farmoni bilan 2020 yil 1 yanvardan xususiy amaliyot bilan shug‘ullanuvchi notariuslar faoliyatini yo‘lga qo‘yish vazifasi belgilangan. Shuningdek, ushbu hujjat bilan Adliya vazirligining barcha notarial idoralar notariuslarining a’zoligiga asoslangan O‘zbekiston Notarial palatasini tashkil etish haqidagi taklifi ma’qullangan. Mazkur Farmonga asosan O‘zbekiston Notarial palatasiga notarial idoralar faoliyatini muvofiqlashtirish, yagona amaliyotni ta’minlash choralarini ko‘rish, notariuslar tomonidan qonun hujjatlariga, kasb etikasi qoidalariga rioya etilishi ustidan monitoringni amalga oshirish kabi vakolatlarni berish nazarda tutilgan.